open-index/open-wikipedia-markdown huggingface dataset:
Pinta (carabela)

A **Pinta**, construída en 1441, foi unha das dúas carabelas que usou Cristovo Colón na súa primeira viaxe ao Novo Mundo en 1492. A segunda foi a Niña. A terceira embarcación foi a Santa María, que en realidade era unha *nao* e non unha carabela, e que era a nave capitá (o navío que dirixía a expedición ao ir nel Cristovo Colón).

## Historia 
[miniatura|250px|Réplicas das carabelas enviadas á [Exposición Universal de Chicago (1893)|exposición de Chicago de 1893.]]
A Pinta era propiedade de Cristóbal Quintero e Gómez Rascón.

O seu nome fixo pensar a algúns historiadores que pertencía á familia Pinto, porén en realidade foi alugada aos armadores Gómez Rascón e Cristóbal Quintero, que foron nela ás Américas coma mariñeiros, polo que probabelmente o seu verdadeiro nome fose "La Pintá". Era unha carabela nórdica de velas cadradas cun velame moi sinxelo. Os paus de trinquete e maior ían aparellados cunha vela cadrada de grandes dimensións, mentres que o pau de popa, chamado de mesana, portaba unha vela latina.

A Pinta era moi veleira, de tal xeito que, o 8 de outubro, na loita por arribar os primeiros á descuberta das novas terras, acadou unha velocidade de 15 millas por hora, unha milla da época equivale a 0,8 millas náuticas actuais, polo que a súa velocidade sería dunhas 12 millas por hora. O mariñeiro Rodrigo de Triana, quen avistou por vez primeira a terra do Novo Mundo, o 12 de outubro, viaxaba nesta carabela. Unha listaxe de tripulantes das máis completas pode ser:

### Arribada 
*A Pinta*, afastada da expedición por unha tempestade na viaxe de retorno foi a primeira en acadar un porto europeo xa que o 1º de marzo de 1493 arribou a Baiona, en Galicia.

Dende que foi declarada festa local oficial en 1974, celébrase anualmente a Festa da Arribada na vila de Baiona, recreando un mercado medieval e teatralizando a chegada da embarcación.

## Réplicas modernas 
Existen dúas réplicas da carabela:
* Na vila galega de Baiona, onde arribou, está a Réplica da Pinta (Baiona) Atópase musealizada.
* No porto de Palos de la Frontera, Provincia de Huelva (Andalucía), de onde partiu. Construíuse co gallo da celebración do quinto centenario do Descubrimento das Américas en Isla Cristina, xunto coas réplicas de *La Niña* e *Santa María*. Foi botada o 8 de agosto de 1989 nun acto presidido por Cristina de Borbón. Dita réplica consérvase no museo Peirao das Carabelas, en Palos de la Frontera.

## Galería de imaxes 

Ficheiro:Escultura conmemorativa da chegada da carabela La Pinta a Baiona - Galiza.jpg|Placa conmemorativa, Baiona.
Ficheiro:Baiona, réplica da Pinta, cuberta.JPG|Cuberta da réplica de Baiona.
Ficheiro:Réplica da Pinta en Baiona, nativos americanos na bodega.JPG|Museo nas bodegas, Baiona.
Ficheiro:LaPinta.jpg|Réplica en Palos de la Frontera.

## Notas 
## Véxase tamén 
### Bibliografía 
* 
* Gorostiza Dapena, Leopoldo *La Pinta también era de Moguer*. Col. "Montemayor", Revista 2015. Archivo Histórico Municipal; Fundación Municipal Cultura, Moguer, 2015.
### Ligazóns externas 
* Concello de Baiona
Andrés Busto Fraguela

**Andrés Busto Fraguela**, nado en Cedeira o 22 de febreiro de 1967, é un exfutbolista galego. Xogaba de defensa.

## Traxectoria 
Debutou na tempada 1987–88 co Deportivo da Coruña en Segunda División. Fixo o seu debut o 25 de outubro de 1987, saíndo como titular nun encontro contra o Granada CF, que rematou con derrota a domicilio para os branquiazuis (5–0). Relegado sempre á suplencia, na súa primeira tempada no Deportivo participou en 5 encontros, xogando 3 partidos na seguinte e ningún nas súas dúas últimas campañas no conxunto coruñés.

## Véxase tamén 
### Ligazóns externas 
* Andrés Busto en bdfutbol.com
Hórreo mariñán

[miniatura|dereita|Hórreo en [Oza-Cesuras.]]
[miniatura|dereita|Hórreo esquinado en [Sada.]]
O **hórreo mariñán** é un subtipo de hórreo galego. A súa área de distribución é a da comarca histórica das Mariñas Coruñesas, e coincide aproximadamente coas cuncas dos ríos Barcés, Mero, Mandeo e Mendo. É o único tipo de hórreo que se atopa nesta área, comezando a mesturarse con outros tipos na súa banda periférica.

## Características 
### Morfoloxía 
É polo xeral de pequeno tamaño. A súa cámara é estreita e alta, cunhas dimensións tipo aproximadas duns 1,10 x 1,80 m. Naqueles casos nos que se ampliou a súa capacidade fíxose por elongación da cámara e mantendo a coxía. A suspensión adoita ter altura suficiente para aloxar no espazo inferior funcións subsidiarias menores (almacenamento de leña, galiñeiro etc). Porén ese espazo inferior nunca se pecha con fábrica.

Cando o hórreo está colocado no sentido da pendente do terreo as cepas asumen o desnivel facéndose unha máis alta que a outra. Con frecuencia, e cando a carencia de espazo obriga a facelo, vese sobre os muros da eira, facendo de lumieira ao portalón de acceso a ela, sobre os tellados das casas ou mesmo pregado en esquina.

### Construción 
O hórreo está soportado por cepas de cachotería en seco, revocadas e encaladas nos hórreos de mellor feitura. Os tornarratos son de xisto, grandes e rectangulares.

A estrutura base do hórreo é unha armazón de madeira chamada *grade*, composta por catro trabes grosas, dúas lonxitudinais, chamadas *largueiros* ou *mesas* e dúas transversais, chamadas *cabezas*, que se unen mediante espigas. Sobre ela van suxeitos a *clavadeira*, na cal se fixan as *doelas* de madeira e os esquinais que soportan o teito. O chan, chamado *sollado* ou *lastra*, é de táboas sobre traveseiros que descansan sobre as mesas.

As doelas que conforman as paredes da cámara son verticais case sempre. A cuberta está formada por dous faldróns de tella cerámica curva a dúas augas con pouco beiril, que está soportado por dúas trabes lonxitudinais unidas polas *tixeiras* ou *burras* e polas *corvas* nos pinches, e que descansa sobre os esquinais. Normalmente ten unha soa porta no centro dun costal e non leva terminais, salvo nos máis elaborados.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
Spaladium Arena

O **Spaladium Arena** é un pavillón polideportivo e de entretemento situado na cidade de Split, en Croacia e deseñado por 3LHD. A súa capacidade para 12.000 asentos é moi flexible, o que permite organizar nel multitude de distintos eventos deportivos, sendo configurable para capacidades de 1.246 a 12.339 espectadores. O estadio acolle os partidos como local do equipo de baloncesto da A1 Liga e a Liga do Adriático KK Split (antigamente coñecido como Jugoplastika).

## Galería 

|Concerto de apertura
Ficheiro:Spaladium Arena empty.jpg|O Spaladium Arena baleiro
Ficheiro:Spaladium Arena - WHC 2009 Opening Ceremony.jpg|Cerimonia de apertura do Mundial de Balonmán 1009
Ficheiro:Spaladium Arena full.jpg|O Spaladium Arena cheo
Ficheiro:Spaladium Arena View Floor Level.JPG|Interior do Spaladium Arena 
Ficheiro:Spaladium Arena Sports Hall.JPG|Recinto interior do Spaladium Arena
Ficheiro:Spaladium Arena Exterior.JPG|Seareiros no Spaladium Arena
Ficheiro:Haiti benefit concert - Spaladium Arena.jpg|15.000 espectadores no concerto benéfico adicado a Haití

## Véxase tamén 
### Outros artigos 
* Split
* KK Split

### Ligazóns externas 
* Sitio web oficial
Jennifer Lopez

**Jennifer Lynn Lopez**, nada en Nova York o 24 de xullo de 1969, é unha bailarina, cantante e actriz estadounidense de orixe portorriqueña.

En 1986 realizou un pequeno papel na película *My Little Girl*, traballou a continuación como bailarina en diversos vídeos musicais de rap e cos New Kids on the Block e Janet Jackson. Como actriz o seu primeiro papel relevante foi na serie *South Central* en 1994 e na gran pantalla en *My Family* en 1995. O papel que a fixo coñecida foi no filme *Selena* de 1997 sobre a cantante do mesmo nome e que lle permitiu entrar no mundo da música, gravando o seu primeiro álbum, *On the 6* en 1999 que foi un éxito con máis de sete millóns de discos vendidos en todo o mundo, producindo cinco sinxelos.

## Discografía 
Álbums de estudio
* 1999: *On the 6*
* 2001: *J. Lo*
* 2002: *This Is Me... Then*
* 2005: *Rebirth*
* 2007: *Como Ama una Mujer*
* 2007: *Brave*
* 2011: *Love?*
* 2014: *A.K.A.*
* 2024: *This Is Me... Now*

;Álbums recompilatorios
* 2002: *J to tha L-O!: The Remixes*

;DVD
* 2000: ''Feelin' So Good*
* 2003: *Let's Get Loud*
* 2003: *The Reel Me*
* 2007: *Como Ama Una Mujer''

### Sinxelos 
## Filmografía 
### Filmes 
### Televisión 
## Véxase tamén 
### Ligazóns externas 
* Páxina web oficial de Jennifer Lopez
* Conta de Twitter oficial de Jennifer Lopez
* Conta de Facebook oficial de Jennifer Lopez
As Salgueiras, Soandres, A Laracha

**As Salgueiras** é un lugar da parroquia de Soandres no concello coruñés da Laracha na comarca de Bergantiños. Tiña 5 habitantes no ano 2009 segundo datos do Instituto Nacional de Estadística, dos cales eran 2 homes e 3 mulleres.

## Lugares e parroquias 
### Lugares de Soandres 
### Parroquias da Laracha
Santa Baia

O nome **Santa Baia** pode referirse a:

***Santa Baia de Mérida**, mártir cristiá hispana do século III;
***Santa Baia de Barcelona**, mártir cristiá hispana do século IV.

Como topónimo, pode referirse a:

;En Galiza
***Santa Baia de Berredo**, parroquia do concello da Bola;
****Santa Baia da Bola**, lugar de dita parroquia;
***Santa Baia de Búbal**, parroquia do concello de Carballedo;
****Santa Baia**, lugar de dita parroquia;
***Santa Baia de Camba**, parroquia do concello de Rodeiro;
****Santa Baia**, lugar de dita parroquia;
***Santa Baia de Castro**, parroquia do concello de Coristanco;
****Santa Baia**, lugar de dita parroquia;
***Santa Baia de Urrós**, parroquia do concello de Allariz;
****Santa Baia**, lugar de dita parroquia;
***Santa Baia**, lugar da parroquia de Cornoces, no concello de Amoeiro;
***Santa Baia**, lugar da parroquia de Vigo, no concello de Boqueixón;
***Santa Baia**, lugar da parroquia do Couto, no concello da Cañiza;
***Santa Baia**, lugar da parroquia de Castro, no concello de Carballedo;
***Santa Baia**, lugar da parroquia de Matalobos, no concello da Estrada;
***Santa Baia**, lugar da parroquia de Cercio, no concello de Lalín;
***Santa Baia**, lugar da parroquia de Soandres, no concello da Laracha;
***Santa Baia**, lugar da parroquia de Lobeira, no concello de Lobeira;
***Santa Baia**, lugar da parroquia de Chacín, no concello de Mazaricos;
***Santa Baia**, lugar da parroquia de Padrenda, no concello de Padrenda;
***Santa Baia**, lugar da parroquia de San Martiño de Moreiras, no concello do Pereiro de Aguiar;
***Santa Baia**, lugar da parroquia de Celaguantes, no concello da Peroxa;
***Santa Baia**, lugar da parroquia de Guláns, no concello de Ponteareas;
***Santa Baia**, lugar da parroquia de Rairiz de Veiga, no concello de Rairiz de Veiga;
***Santa Baia**, lugar da parroquia de Progo, no concello de Riós;
***Santa Baia**, lugar da parroquia de Cira, no concello de Silleda;
***Santa Baia**, lugar da parroquia de Canaval, no concello de Sober;
***Santa Baia de Anfeoz**, lugar da parroquia de Anfeoz, no concello de Cartelle;
***Santa Baia de Chamosiños**, lugar da parroquia de Chamosiños, no concello de Trasmiras;
***Santa Baia de Montes**, lugar da parroquia de Montes, no concello de Cualedro;
***Santa Baia do Mato**, lugar da parroquia de Lougares, no concello de Mondariz.

## Véxase tamén
### Outros artigos
***A Baia**, lugar da parroquia de Argalo, no concello de Noia.
Asociación de Clubs de Baloncesto

:*Para a liga de baloncesto homónima véxase:* **Liga ACB**.

A **Asociación de Clubs de Baloncesto**, a miúdo coñecida polas súas siglas **ACB** é unha organización deportiva que aglutina e defende os intereses dos clubs profesionais do baloncesto español.

## Historia
A constitución da ACB formalizouse o mércores 3 de marzo de 1982 en Madrid mediante a firma dunha acta notarial na que estamparon a súa firma Carlos Casas (Manresa E.B.), Juan Fernández (OAR Ferrol), Santiago Toca (Valladolid C.B.), José Cabrera (C.B. Canarias), Anxo Palmi (C.B. Granollers), Carlos Pastrana (La Salle Bonanova) e Santiago March (Joventut Badalona). Eduardo Portela e José Antonio Gasca foron os impulsores.

Dende a tempada 1983-1984, a ACB organiza anualmente a competición de elite do baloncesto masculino español, transformándose a antiga Liga Nacional na nova Liga ACB. A nacente organización contribuíu a profesionalizar e modernizar o baloncesto español e a tentar converter a liga Nacional na segunda competición nacional máis importante do mundo tras a NBA ao implantar unha filosofía de deporte-espectáculo: venda conxunta dos dereitos de transmisión por televisión, instauración dos *play offs* polo título e un Partido das Estrelas (a semellanza do All-Star Game da NBA), fase final da Copa do Rei (primeiro con catro equipos, logo con oito), creación da Supercopa de España (a mediados dos anos 80 e resucitada en 2004)...

O primeiro presidente da ACB foi o entón máximo dirixente do C.B. Granollers, Antonio Novoa. O directivo responsable da sección de Baloncesto do Real Madrid Mariano Jaquotot sucedeulle no cargo e Juan Fernández, presidente do OAR Ferrol, foi o último mandatario vinculado directamente a un club asociado. O primeiro *independente* foi Evaristo do Río e o segundo é quen actualmente ostenta o cargo, Eduardo Portela. Todos os directivos teñen que responder anualmente da súa xestión á Asemblea Xeral, que representa aos clubs que toman parte na competición. Portela preside a ACB dende 1990 e, un ano despois, impulsou a creación da Unión de Ligas Europeas de Baloncesto (ULEB), organización que tamén preside Portela na actualidade. A ACB e a ULEB teñen a súa sede na cidade de Barcelona.

## Véxase tamén 
### Ligazóns externas 
* Sitio web oficial
Radomo

[dereita|260px|miniatura|Radomos no Centro de Operacións Navais de [Misawa, Xapón.]]
dereita|260px|miniatura|Fragata onde se aprecian radomos
**Radomo**, suma das palabras *radar* e *domo* (cúpula), é o recubrimento dun radar ou antena co fin de protexela da intemperie pero sen que afecte ás súas propiedades electromagnéticas, permitindo pasar as ondas de radio á perfección.

A cuberta pódese construír con diversas formas (esférica, cúpula xeodésica etc.). E en función da utilización da antena o material de construción tamén pode variar (fibra de vidro, PTFE etc.). Nos avións e aeronaves, os radomos ademais de ofrecer protección reducen a resistencia aerodinámica.
Zapata (homónimos)

O termo **Zapata** pode referirse a:

*Unha arandela;
*Unha peza de goma do sistema de freado de vehículos, que entra en contacto coa roda;
*Unha **zapata** de cimentación de estruturas;
*A **zapata**, unha especie de tiburón de pequeno tamaño (*Galeus melastomus*, da familia dos esciliorrínidos, orde dos carcarriniformes);
*Outras especies de tiburóns, pertencentes ao xénero *Deania*, que recordan vagamente á especie anterior, pero que son doutra familia (a dos centrofóridos) que pertence incluso a outra orde (a dos escualiformes), como:
**A **zapata de bico** ou **zapata paxariño** (*Deania calcea*);
**A **zapata lixa** (*D. histricosa*);
**A **zapata seta** (*D. profundorum*).

Como topónimo, pode referirse a:ç

;En Galiza
***A Zapata**, lugar da parroquia de Poio, no concello de Poio.

;Fóra de Galiza

;En Andalucía
***Barriada de Zapata**, en Alhaurín de la Torre, na provincia de Málaga.

;En Castela e León
***Zapata**, anexo de Navaescurial, na provincia de Ávila.

;Na Arxentina
***Zapata**, Departamento Tupungato, na provincia de Mendoza.

;En México
***Emiliano Zapata**, no estado de Hidalgo;
***Emiliano Zapata**, no estado de Morelos;
***Emiliano Zapata**, no estado de Tabasco;
***Emiliano Zapata**, no estado de Tlaxcala;
***Emiliano Zapata**, no estado de Veracruz.

Amais, como apelido, pode referirse a:

***Antonio Zapata y Cisneros** (1550 - 1635), arcebispo e cardeal español e vicerrei de Nápoles;
***Emiliano Zapata** (1879 - 1919), revolucionario mexicano;
***Eufemio Zapata** (1873 - 1917), revolucionario mexicano, irmán de Emiliano Zapata;
***Pedro León Zapata** (n. 1929), pintor, caricaturista e humorista venezolano;
***Mario Zapata Cruz**, botánico;
***Floriano Zapata** (n. 1840),  periodista arxentino, cronista de Santa Fe e as súas illas.

## Véxase tamén
### Outros artigos
***O Zapatal**, lugar da parroquia de Xuño, no concello de Porto do Son.
Veiga, Soandres, A Laracha

**Veiga** ou **Ponte da Veiga** é un lugar da parroquia de Soandres no concello coruñés da Laracha na comarca de Bergantiños. 

Segundo o Instituto Galego de Estatística, tiña 13 habitantes en 2024 (7 homes e 6 mulleres), o que supón unha diminución con respecto a 2009, cando tiña 15 habitantes.

## Lugares e parroquias 
### Lugares de Soandres 
### Parroquias da Laracha 
## Notas
Shangri-La (Titán)

**Shangri-La** é unha extensa e escura rexión da lúa de Saturno, Titán, situada a 10° S 165° O e coa axuda do radar da sonda Cassini estase a estuda-la dirección das mesmas e a posible influencia sobre estas dunas da gran rexión de Xanadu que está situada o leste de Shangri-La.

esquerda|400px|miniatura|Mapa cos nomes dos principais accidentes xeolóxicos de Titán.

Shangri-La é estudado con intensidade debido ás numerosas *faculae* que existen dentro da rexións, así coma pola existencia de cráteres no interior desta rexión coma Guabonito, a parte de ser fronteiriza con grandes rexións, Xanadu no leste, Adiri no oeste, e Dilmun no norte. No mapa de Titán que se pode atopar a esquerda, inclúese a localización exacta do lugar de aterraxe da sonda Huygens. 

## Notas 
## Véxase tamén 
### Outros artigos 
* Titán
* Xanadu
* Lista dos accidentes xeolóxicos de Titán

### Ligazóns externas 
* Imaxe das rexións de Adiri e Shangri-La
Río Pambre

O **río Pambre** é un afluente do río Ulla pola marxe esquerda. Nace na afluencia do rego de Gándaras e o rego de Laia, preto de Ponterrosa, concello de Palas de Rei, por onde discorre todo o seu curso até que desemboca no Ulla.

## Características 
É un gran río troiteiro sendo famosas as súas especies fóra da súa comarca. Ten un gran número de muíños, sendo un dos mais famosos o que leva o seu mesmo nome, muíño de Pambre. Na marxe dereita encóntrase o balneario de Pambre, distante tan só uns metros do leito do río; pola marxe esquerda encóntrase o castelo de Pambre, situado moi preto da súa desembocadura no Ulla.

Ó longo do seu curso crúzano as pontes de ponte Campaña, ponte Sambreixo, ponte de Pambre e ponte de Macara, nas proximidades da desembocadura.

## Notas
Xosé Manuel Cid

**Xosé Manuel Cid Fernández**, nado en Morgade (Xinzo de Limia) o 14 de maio de 1957, é un pedagogo galego.

## Traxectoria 
Licenciouse en 1979 en Filosofía e Ciencias da Educación, doutorándose en Pedagoxía en 1987 coa tese *Educación e Sociedade en Ourense durante a IIª República*. Entre 1979 e 1990 deu clase de teoría a Historia da Educación no Colexio Universitario de Ourense (daquela dependente da USC), e desde ese ano dá aulas na Facultade de Humanidades de Ourense, dependente da Universidade de Vigo. A súa especialidade é a Pedagoxía Social, dentro da titulación de Educación Social.

Foi vicedecano de Humanidades entre 1990 e 1994, e decano entre 1994 e 1998. Entre 1998 e 2000 foi vicerreitor de Extensión Universitaria.

É colaborador do proxecto de renovación pedagóxica Nova Escola Galega, do que foi presidente. Tamén é membro da fundación Vicente Risco.

O 2 de xullo do 2022 é escollido como o primeiro presidente da Academia das Ciencias Sociais do Couto Mixto.

## Obra
**Educación e ideoloxía en Ourense na IIª República* (1989, Universidade de Santiago).
**Teorías e institucións educativas en Ourense durante a IIª República* (1994, Universidade de Vigo).
**Por unha escola do pobo. No Centenario de Freinet* (1998, Coord. Universidade de Vigo).
**Actores sociais e factores de cambio no medio rural* (1999, Coord. Universidade de Vigo).
**Vintecinco anos de Freinet en Galicia*, (2000, Coord.).
alt=&nbsp;Nos premios Lois Peña Novo 2016 no castelo de Soutomaior|miniatura|Nos premios Lois Peña Novo 2016 no castelo de Soutomaior
Colaborou en diversos libros colectivos, e revistas científicas como *Historia de la Educación*, *Pedagoxía Social* ou ''Temps d'educació''.

## Galardóns
* Xuíz Honorario do Couto Mixto no 2000
* Premio Lois Peña Novo (2016)

## Notas
Illa Bear, Antártida

A **illa ou illote Bear** ou *illa do Tenente González* é unha illa rochosa a menos de 1 milla ao oeste da illa Stonington na baía Margarida, da costa da Terra de Graham na Antártida.

Crese que a illa Bear foi descuberta pola Expedición Británica á Terra de Graham (BGLE) (1934 - 1937) comandada por Rymill e pola expedición do Servizo Antártico dos Estados Unidos (USAS) (1939 - 1941) ao mando de Byrd, ambas operaron na área da illa Stonington. A illa Bear foi explorada en 1947 polo British Antarctic Survey (FIDS), quen a chamou así en honra ao USS Bear, o buque insignia do Servizo Antártico dos Estados Unidos (USAS), a expedición que visitou a área en 1940. Unha expedición chilena en 1947 sinalou un illote que coincide aproximadamente coas coordenadas de Bear, dándolle o nome de *illa Tenente González*, en honra do tenente Jorge González Baeza, quen integraba a expedición.

## Reclamacións territoriais 
Arxentina inclúe á illa no Departamento Antártida Arxentina dentro da Provincia de Terra do Fogo, Antártida e Illas do Atlántico Sur; para Chile forma parte da Comuna Antártica da Provincia da Antártica Chilena dentro da Rexión de Magallanes e da Antártica Chilena; e para o Reino Unido integra o Territorio Antártico Británico. As tres reclamacións están suxeitas ás disposicións do Tratado Antártico.

Nomenclatura dos países reclamantes: 
* Arxentina: *islote Bear* 
* Chile: *islote Bear* 
* Reino Unido: *Bear Island*
O Igrexario, Soutullo, A Laracha

**O Igrexario** é un lugar da parroquia de Soutullo no concello coruñés da Laracha na comarca de Bergantiños. Segundo o Instituto Nacional de Estadística en 2009 tiña once habitantes (cinco homes e seis mulleres).
## Toponimia 
O topónimo **O Igrexario** débese á presenza no lugar da igrexa de Santa María de Soutullo.

## Lugares e parroquias 
### Lugares de Soutullo 
### Parroquias da Laracha
O Vilar, Soutullo, A Laracha

**O Vilar** é un lugar da parroquia de Soutullo no concello coruñés da Laracha na comarca de Bergantiños. Tiña 10 habitantes no ano 2009 segundo datos do Instituto Nacional de Estadística, dos cales eran 4 homes e 6 mulleres.

## Lugares e parroquias 
### Lugares de Soutullo 
### Parroquias da Laracha
Lista de dinosauros

Nesta **listaxe de dinosauros** figuran todos os xéneros válidos pertencentes á superorde Dinosauria, sen contar o clado Aves. Nela non se inclúen os xéneros considerados como dubidosos ou inválidos.

## A 
## B 
## C 
## D 
## E 
## F 
## G 
## H 
## I 
## J 
## K 
## L 
## M 
## N 
## O 
## P 
## Q 
## R 
## S 
## T 
## U 
## V 
## W 
## X 
## Y 
## Z 
## Notas
O Vilar do Boi, Soutullo, A Laracha

**O Vilar do Boi** é un lugar da parroquia de Soutullo no concello coruñés da Laracha na comarca de Bergantiños. Segundo o Instituto Galego de Estatística, en 2024 tiña 6 habitantes (4 homes e 2 mulleres), 4 menos ca en 2009.

## Notas 
## Lugares e parroquias 
### Lugares de Soutullo 
### Parroquias da Laracha
Primeira división española 1972/73

A tempada **1972/73** da **Primeira división española** de fútbol, que foi a 42ª edición do campionato, comezou o 2 de setembro de 1972 e rematou o 20 de maio de 1973.
O Atlético de Madrid foi campión de liga por sétima vez na súa historia. Con este título, os madrileños superaron o palmarés de liga do Athletic Club, situándose como o terceiro equipo máis laureado da competición, tras Real Madrid (15 ligas) e FC Barcelona (8).

## Participantes e estadios 
Participaron dezaoito equipos.

## Clasificación final 
## Máximos goleadores (Trofeo Pichichi) 
## Véxase tamén 
### Ligazóns externas 
* Sitio oficial da LFP, que inclúe resultados e aliñacións
* Sitio oficial da *Real Federación Española*
Primeira división española 1971/72

A tempada **1971/72** da **Primeira división española** de fútbol, que foi a 41ª edición do campionato, comezou o 4 de setembro de 1971 e rematou o 15 de maio de 1972.
O Real Madrid logrou a súa 15ª liga.

## Participantes e estadios 
Tomaron parte na competición 18 equipos, un número superior ao que había antes. O Burgos CF estreouse nesta tempada na Primeira División.

## Clasificación final 
## Resultados 

## Máximos goleadores (Trofeo Pichichi) 
Enrique Porta converteuse nunha das sorpresas do campionato ao gañar o Trofeo Pichichi do Diario Marca como máximo anotador do campionato. Porta é o único xogador do Granada CF que obtivo este galardón.

## Véxase tamén 
### Ligazóns externas 
* Sitio oficial da LFP, que inclúe resultados e aliñacións
* Sitio oficial da *Real Federación Española*
Iturup

**Iturup** (en ruso: Итуруп; en xaponés: 択捉島, Etorofu-tō) é a illa máis grande do arquipélago das Kuriles, cunha superficie de 3.139&nbsp;km². Ao nordés atópase a illa Urup, separada polo estreito de Vries, e ao suroeste a illa Kunashir, separada polo estreito de Ekaterina.

Administrativamente, forma parte do raion de Kurilsk, do óblast de Sakhalín, Rusia. O centro administrativo é a cidade de Kurilsk.

Xapón reclama a soberanía de Iturup, e inclúe a illa na Subprefectura de Nemuro da prefectura Hokkaido.

Na illa atópase o campo de aviación militar Burevestnik (Буревестник).

En 2006 en Iturup foi aberto o maior complexo de tratamento de peixe de Rusia.

## Galería

Ficheiro:Остров Итуруп. Вулкан Баранского.jpg|Volcáns de Iturup
Ficheiro:Rheniite-34295.jpg|Rheniite, de lava endurecida, do volcán **Kudriavy**
Ficheiro:Japanese-Buddhist-Temple-Iturup-Etorofu.png|Habitantes xaponeses e un templo budista (antes 1939)
Ficheiro:Итуруп7.jpg|Iturup, 1981
Ficheiro:Итуруп8.jpg|Árbores baixo vento constante, 1981
Ficheiro:Итуруп10.jpg|**Kurilsk**, 1981
Primeira división española 1969/70

A tempada **1969/70** da **Primeira división española** de fútbol foi a 39ª edición do campionato. O Atlético de Madrid foi campión de liga.
## Clasificación final 
## Resultados 

## Máximos goleadores 
## Véxase tamén 
### Ligazóns externas 
*Sitio oficial da LFP, que inclúe resultados e aliñacións
*Sitio oficial da *Real Federación Española*
Hórreo tipo Salnés

O **hórreo tipo Salnés** é un tipo de hórreo galego que se pode atopar en zonas da comarca do Salnés. A súa área de distribución está entre os ríos Umia e Lérez, a partir de Caldas de Reis e ata a altura de Meaño, compartindo espazo con outras tipoloxías.

## Características 
### Morfoloxía 
Ten unha cámara máis ben baixa, ancha e especialmente longa. Descansa sobre esteos paralelepipédicos especialmente baixos, colocados máis próximos os uns aos outros do que é habitual. Teñen rateiras individuais cilíndricas e de bases planas. A cámara ten sempre doelas verticais e non está dividida en tramos en horizontal, pero si en terzos en vertical polas faixas que percorre os costais. O tellado, con pouca pendente e sen elementos terminais de adorno, ten dúas augas e forma pinches sobre os penais. Ten bastante beiril sobre os catro lados. A porta sitúase no centro do costal ou ben lixeiramente descentrada, non precisa escaleira de fábrica.

### Construción 
A suspensión consta de esteos de pedra de sección cadrada ou asimilable, coroados por rateiras do mesmo material. É característica especial deste tipo de hórreo o teren as vigas transversais da grade moi sobresaíntes polos laterais, de moita sección, de madeira normalmente e de pedra nos de feitura máis coidada. A cámara é sempre de madeira, tanto os panos como a estrutura. Os costais levan dúas faixas horizontais que cinguen as doelas. O teito é de tella curva cerámica sobre taboado de madeira.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
Hórreo bergantiñán

miniatura|dereita|Hórreo bergantiñán.
O **hórreo bergantiñán** é un tipo de hórreo galego que se dá nalgunhas partes da comarca de Bergantiños. A súa área de distribución é moi reducida e nela convive con outras tipoloxías propias de áreas limítrofes.

## Características 
### Morfoloxía 
É un hórreo rectangular que chama a atención por ser o tipo máis ancho de entre os hórreos de madeira. A suspensión está formada por fortes cepas transversais de cachotería coroadas por rateiras. As cepas en reducidas ocasións vense substituídas por un celeiro. A cámara é continua exteriormente, salvo nos hórreos máis longos, nos que os costais están divididos en tramos.

O tellado é a dúas augas e ten un beiril pouco asomado. Normalmente non leva elementos terminais. A porta da cámara vai nun dos penais, pola pouca altura da suspensión non ten escaleira de fábrica e, cando a hai, non alcanza o nivel da cámara.

### Construción 
A cámara está soportada por unha grade de madeira constituída por fortes trabes que descansan sobre os tornarratos. Os panos de peche están formados por doelas verticais de madeira. Sobre a cámara, o tellado é de tella cerámica curva sobre taboado de madeira.

## Notas 
## Véxase tamén 
### Outros artigos 
* Hórreo
* Hórreo galego
* Clasificación tipolóxica do hórreo galego
Xanadu (Titán)

**Xanadu** (a miúdo chamada "Xanadu Regio", aínda que non é o seu nome oficial) é unha grande área brillante no hemisferio de vangarda da lúa de Saturno,Titán. Este vasto accidente xeolóxico ten un diámetro do redor de 3.400 km. Moi posiblemente serían estes ríos os que achegarían parte do material do que están formadas esas dunas, ó arrastrar grans de area e depositalos nas dunas. En Titán, onde existen unhas temperaturas moi baixas, as choivas, ríos e canles non son de auga senón que están feitos de hidrocarburos, moi posiblemente metano ou etano.

esquerda|400px|miniatura|Mapa cos nomes dos principais accidentes xeolóxicos de Titán.
En imaxes tomadas o 28 de maio do 2008, durante un dos sobrevoos da Cassini puidéronse atopar canles tan anchas coma o Támese na súa desembocadura (entre 3-5 kms) e poden ter varios centos de metros de profundidade. Tamén se atoparon cráteres de impacto parcialmente degradados en imaxes obtidas pola Cassini o 30 de abril do 2008, un destes cráteres ten incluso un pico central, indicando unha interacción do impacto coa codia de Titán distinta en comparación có cráter Sinlap, de tamaño semellante ó atopado nas imaxes obtidas pola Cassini na data xa sinalada.

Xanadu é estudado con intensidade debido ás numerosas *virgae* (sobre todo as que están preto da fronteira con *Shangri-La*) e varias *regiones* que existen dentro deste extenso accidente xeolóxico, así coma pola existencia de cráteres no interior desta rexión, a parte de ser fronteiriza con grandes rexións, Shangri-La no oeste e Fensal ó leste.

## Notas 
* Map of Titan with Xanadu and Huygens landing site visible from the Cassini-Huygens mission homepage

## Véxase tamén 
### Outros artigos 
* Titán
* Shangri-La
* Tui Regio
* Lista dos accidentes xeolóxicos de Titán

### Ligazóns externas 
* Patch of Saturn's Moon Resembles Earth
* Cassini finds land on Titan Lucy Sherriff (The Register), 20 de xullo de 2006 13:36 GMT
Copa do Rei de Hóckey Herba

A **Copa do Rei de hóckey herba** é a segunda competición do hóckey herba no Estado español a nivel de clubs masculinos. A primeira edición desta competición tivo lugar na tempada 1914-15.
## Palmarés
### Títulos por club
### Títulos por federación
## Véxase tamén 
### Ligazóns externas 
*Federación Española de Hóckey
Xesús Rodríguez Rodríguez

**Xesús Rodríguez Rodríguez**, nado en Cabreiros (Xermade) en 1969, é un pedagogo galego.

## Traxectoria 
Doutorouse en Filosofía e Ciencias da Educación coa tese *Os materiais curriculares e a Reforma Educativa en Galicia* (Premio Nacional de Investigación), que deu pé ao libro *Os materiais curriculares en Galicia* (Xerais, 2009). Na actualidade é mestre e profesor do departamento de Didáctica e Organización Escolar da Universidade de Santiago de Compostela. Como investigador está especializado nos materiais e recursos didácticos en soporte impreso e dixital. É membro de Nova Escola Galega e dirixe a *Revista Galega de Educación*.

Exerceu a docencia na Universidade de Porto Rico. É directivo da IARTEM (*Internacional Association for Research on Textbooks and Educational Media*), vicedecano da Facultade de CC. da Eduación e forma parte do grupo de investigación *Stellae*.

En 2003 obtivo o I Premio de Innovación da USC coa experiencia *A elaboración de materiais didácticos pro e para Adultos/as*.

No ano 2004, xunto cun grupo de mestres do CEIP Serra de Outes obtivo o I Primeiro Premio Educompostela (2004) cunha experiencia para alumnado con necesidades educativas especiais.

## Obras
**Os materiais curriculares e a atención á Diversidade Sociocultural* (2005)
**A Fenda Dixital* (2007)
**As actividades e os Recursos Educativos dos Museos de Galicia* (2008)
**Análise socioeducativa do Concello de Boiro* (1996)
**Análise da Rede de Centros do Concello das Pontes* (2007)
**A Escola, Punto de Encontro entre o profesorado e educadores/as sociais* (2006)

Coordinou ou participou en proxectos de elaboración de materiais didácticos, e coordina o congreso de Materiais Didácticos de Nova Escola Galega.
RSV Weil

O **Roll und Schlittschuhverein Weil am Rhein** é un club deportivo da cidade de Weil am Rhein, Baden-Württemberg (Alemaña) adicado á práctica do hóckey a patíns e á patinaxe artística. O club foi fundado o 21 de novembro de 1952.
## Palmarés
**Hóckey a patíns masculino**
* **4 Bundesligas**: 1993, 1995, 2000 e 2004.
* **3 Copas de Alemaña**: 1995, 1998 e 2000.

## Véxase tamén
### Ligazóns externas
*  Web oficial do club
*  Sección de hóckey a patíns
Lleida Llista Blava

O **Club Lleida-Llista Blava** é un club deportivo catalán da cidade de Lleida adicado ao hóckey a patíns e á patinaxe artística.

## Traxectoria
O club foi fundado co nome de **Lista Azul** o 6 de abril de 1951 por un grupo de amigos que practicaran diferentes deportes mentres cursaban o bacharelato. Moitos deles eran, daquela, destacados comerciantes de Lleida. Ramon Barrufet foi o socio número 1 e o primeiro presidente do club. Posteriormente a presidencia pasou a Manolo Fregola Suñé, á vez que se inauguraba a pista de Cervantes, que sería o escenario da primeira tempada oficial do Llista Blava e do hóckey a patíns lleidatà.

En 1952 a pista de xogo foi trasladada ao *Frontó Lleida*, cunha capacidade para 1800 espectadores. Na tempada 1956-57 e Llista Blava debuta na Primeira División do hóckey a patíns español onde se manterá ata a 1959-60.

Un ano despois, en 1961, o equipo retorna á División de Honra. Aquela mesma tempada as instalacións do *Frontó Lleida* desapareceron e o Llista Blava viuse obrigado a xogar de novo na pista descuberta de Cervantes, feito que provoca unha baixada importante na asistencia de público aos partidos. A falta de incentivos e motivacións provocou que o equipo tivese que disputar a promoción de descenso e perdeu novamente a categoría.

En 1966 o equipo xoga no velódromo do ''Camp d'Esports*. Posteriormente, en 1983, o Llista Blava comeza a xogar no pavillón cuberto da Bordeta, logo de dezasete anos xogando na pista descuberta da estrada de Huesca.

En 1993 catalanizouse o nome do club, e en 1996 con motivo do seu 45º aniversario organizouse a primeira *Gran Patinada de Lleida''.

No ano 2000 o Llista Blava acadou o ascenso á División de Honra do hóckey a patíns español e nas seguintes tempadas consolidouse. Nesta época, o club trasladouse ao Pavelló Onze de Setembre e debutou en competición europea na Copa CERS.

No 2005, logo dunha mala tempada, o Lleida Llista Blava perdeu outra vez a categoría, situación á que se lle ha de sumar unha desastrosa balanza económica.

A seguinte tempada, porén, o equipo volve ascender á máxima categoría, cun equipo de xogadores completamente renovado e un corpo técnico motivado para a misión de manteren a categoría. De momento, malia todo, os resultados (tanto deportivos como económicos) non o acompañaron.

## Véxase tamén
### Ligazóns externas
*Páxina oficial do club
Estradas nacionais de España

dereita|miniatura|300px|Sistema adoptado polo Plan de Obras Públicas de 1940 (Plan Peña) para a nomenclatura da Rede de Estradas de España.

[250px|miniatura|Quilómetro cero das estradas radiais, na [Porta do Sol de Madrid.]]

As **estradas nacionais de España** son vías de titularidade estatal, xestionadas polo Ministerio de Fomento, e conforman a rede de estradas do estado.

## Nomenclatura 
En 1939 o primeiro goberno franquista aprobou o Plan Xeral de Obras Públicas, elaborado baixo dirección do ministro Alfonso Peña Boeuf. O plan incluía unha Instrución de Estradas, que supuxo a primeira normativa técnica de construción de vías adaptada aos requirimentos dos coches. Amais o plan, coñecido como Plan Peña, estableceu a nomenclatura das vías:

* A primeira cifra corresponde ao sector entre estradas nacionais radiais onde nacen. No sentido das agullas do reloxo, é a cifra da estrada radial. Así, as que teñen un 5, nacen entre a N-V e a N-VI, correspondentes ás actuais A-5 e A-6.
* A segunda cifra indica a distancia de Madrid ao orixe da estrada en centenares de quilómetros: de 0 a 99&nbsp;km = 0, de 100 a 199&nbsp;km = 1 etc.
* A terceira é o número de orde, tendo en conta que se é par, é unha estrada de circunvalación, e se é impar é radial.

As estradas das illas Baleares levan como primeiro díxito o 7, e as illas Canarias o 8. O segundo díxito varía segundo a illa: 1 para Mallorca, 2 para Menorca, 3 para Eivissa e 4 para Formentera; 1 para Gran Canaria, 2 para Tenerife, 3 para La Palma, 4 para La Gomera, 5 para Lanzarote, 6 para Fuerteventura e 7 para El Hierro. A terceira cifra segue o mesmo criterio cás da península, en función de se é de circunvalación ou radial.

No País Vasco e Navarra as competencias en materia de estradas están transferidas aos gobernos provinciais (agás a AP-68), polo que poden existir excepcións ás regras de matriculación das estradas nacionais (como no caso da N-102 ou a N-104).

## Rede de Estradas do Estado 
Algunhas destas estradas foron desdobradas, converténdose en autovías e autoestradas, pero mantense o seu percorrido orixinal para unha mellor comprensión. O mesmo ocorre coas estradas con tramos coincidentes, pois tamén se manteñen as estradas nacionais radiais malia que algunhas foron convertidas en autovías.

A bandeira galega indica que unha parte da estrada ou a súa totalidade discorren por Galiza.

### N-I e estradas con orixe entre a N-I e a N-II 
(As estradas do País Vasco están transferidas ás Deputacións Forais de Áraba, Guipúscoa e Biscaia; e as de Navarra ao Goberno de Navarra. Algunhas estradas de Cataluña están transferidas á Generalitat de Cataluña.)

### N-II e estradas con orixe entre a N-II e a N-III 
(Algunhas estradas de Cataluña están transferidas á Generalitat de Cataluña.)

### N-III e estradas con orixe entre a N-III e a N-IV 
Algunhas estradas de Andalucía están transferidas á Xunta de Andalucía.

### N-IV e estradas con orixe entre a N-IV e a N-V 
(Algunhas estradas de Andalucía están transferidas á Xunta de Andalucía).

### N-V e estradas con orixe entre a N-V e a N-VI 
### N-VI e estradas con orixe entre a N-VI e a N-I
Rollhockey-Bundesliga

A **Liga alemá de hóckey a patíns** ou **Rollhockey-Bundesliga** é a competición máis importante de clubs de hóckey a patíns de Alemaña. Actualmente está formada por nove equipos e o seu actual campión é o ERG Iserlohn. O club con máis títulos da competición é o RRESG Walsum, cun total de 16 títulos de liga.

## Equipos da tempada 2009-10
Os equipos están colocados segundo o seu posto final na táboa clasificatoria:

* ERG Iserlohn
* RSC Cronenberg
* SK Germania Herringen
* RESG Walsum
* RSC Darmstadt
* TuS Düsseldorf-Nord
* IGR Remscheid
* HSV Krefeld
* MTV Eintracht Celle

## Palmarés
### Títulos por club
## Véxase tamén 
### Ligazóns externas 
* Hóckey a patíns en Alemaña
Silvestre, San Tomé de Piñeiro, Marín

**Silvestre** é un lugar da parroquia de San Tomé de Piñeiro no concello pontevedrés de Marín, na comarca do Morrazo. Tiña 67 habitantes no ano 2009 segundo datos do Instituto Nacional de Estadística, dos cales 30 eran homes e 37 mulleres.

## Lugares e parroquias 
### Lugares de San Tomé de Piñeiro 
### Parroquias de Marín 
## Véxase tamén 
### Outros artigos 
* Lugares de Marín
RSC Darmstadt

O **RSC Darmstadt** (**Roll- und Schlittschuh-Club Darmstadt**) é un club de hóckey a patíns da cidade de Darmstadt, Hessen (Alemaña). Está formado por máis de 450 membros adicados á práctica do hóckey a patíns, patinaxe artística, hóckey liña e hóckey sobre xeo.

O club foi fundado o 12 de agosto de 1948 na cidade de Darmstadt.

## Véxase tamén
### Ligazóns externas
* Sitio oficial do club
ERG Iserlohn

O **Eis-Rollsport Gemeinschaft Iserlohn**, máis coñecido como **ERG Iserlohn**, é un club deportivo da cidade de Iserlohn, Renania do Norte-Westphalia (Alemaña) adicado á práctica da patinaxe artística sobre xeo e ao hóckey a patíns. O club foi fundado o 13 de xaneiro de 1965.

## Palmarés
**Hóckey a patíns**
* **6 Bundesligas**: 1976, 1977, 1986, 2006, 2008 e 2009.
* **3 Copas de Alemaña**: 2004, 2005 e 2009.

## Véxase tamén
### Ligazóns externas
*  Sitio oficial do club
Fixón

O topónimo **Fixón** pode referirse a:

;En Galiza
***Fixón**, lugar da parroquia de San Tomé de Piñeiro, no concello de Marín;
***Fixón**, lugar da parroquia de Suar, no concello de Paradela;
***Fixón**, lugar da parroquia de Xinzo, no concello de Ponteareas;
***Fixón**, lugar da parroquia de Negros, no concello de Redondela.

## Véxase tamén
### Outros artigos
***O Foxón**, lugar da parroquia de Xiá, no concello de Friol;
***Fuxón**, lugar da parroquia de Carracedo, no concello de Láncara.
Malvido, Ardán, Marín

**Malvido** é un lugar da parroquia de Ardán no concello pontevedrés de Marín, na comarca do Morrazo. Segundo o INE, en 2009 tiña 60 habitantes (27 homes e 33 mulleres).

## Lugares e parroquias 
### Lugares de Ardán 
### Parroquias de Marín 
## Véxase tamén 
### Outros artigos 
* Lugares de Marín
A Esperela

Como topónimo  **A Esperela** pode referirse a:

;En Galiza
***A Esperela**, parroquia do concello de Baleira;
****A Esperela**, lugar de dita parroquia;
***A Esperela**, lugar da parroquia de San Tomé de Piñeiro, no concello de Marín;
***A Esperela**, lugar da parroquia de San Xulián de Vigo, no concello de Paderne;
***A Esperela**, lugar da parroquia de Mosteirón, no concello de Sada.
Illa Mansel

**Illa Mansel** (Mansel island; en inuktitut:**Pujjunaq**) é unha illa situada na canadense baía de Hudson, Fronte á Península de Ungava. A illa forma da parte de rexión de Qikiqtaaluk do territorio de Nunavut.

## Xeografía 
A illa ten 3.180&nbsp;km² de superficie. Ten 112 quilómetros de lonxitude e unha anchura duns 48. Mansel é a máis pequena das tres illas que afloran no norte da baía de Hudson, sendo as outras dúas Illa Southampton e Illa Coats. A illa está situada ao leste da Illa de Coats e a uns 60 quilómetros ao oeste da península de Ungava. O terreo é ondulado e apenas supera  os 100 metros de Altura.

A illa é o fogar dunha reserva de renos.

## Historia 
A illa foi descuberta en 1613 polo explorador inglés Thomas Button e foi chamada Mansel en honra do vicealmirante Robert Mansel de quen Button desposara a unha sobriña a súa. Na illa atópanse restos arqueolóxicos da cultura Dorset de pobos indíxenas anteriores aos inuit. Unha estación comercial da Compañía da Baía de Hudson estivo activa en Swaffield Harbour, na costa setentrional da illa, de 1930 de 1932.

## Notas 
:* Mansel Island en la «The Canadian Encyclopedia» 
:* Sea islands: Atlas of Canada; Natural Resources Canada 

## Bibliografía 

* Aylsworth, J. M., and W. Shilts. *Surficial Geology of Coats and Mansel Islands, Northwest Territories*. [Ottawa]: Energy, Mines, and Resources Canada, 1991. ISBN 0660137453
* Comock. *Comock: the True Story of an Eskimo Hunter as told to Robert Flaherty.* Photographs by Robert Flaherty. Text by Robert Flaherty and Edmund Carpenter. Jaffrey, N.H.: David R. Godine, 2003.
* Furnell, D. J. *Summer Polar Bear Tagging on Mansel Island, N.W.T*. [Yellowknife]: N.W.T. Wildlife Service, Govt. of the Northwest Territories, 1979.
* Polunin, Nicholas. *Additions to the Floras of Southampton and Mansel Islands, Hudson Bay*. Contributions of The Gray Herbarium, Harvard University, No.165. 1947.
Caravasar

[miniatura|250px|dereita|Caravasar en Karaj, [Irán.]]
Un **caravasar** é un albergue para viaxeiros e comerciantes con instalacións para o almacenamento seguro das mercancías e cortellos para os animais de carga, situado nas longas rutas comerciais ou de peregrinación do mundo musulmán. Deste xeito, a maior concentración de caravasares atopámola en Asia Central, aínda que tamén se estendeu o seu uso polo norte de África e Europa suroriental. Neste caso os caravasares non xogaron un papel fundamental nas grandes rutas comerciais asiáticas, aínda que foron grandes dinamizadores da economía interior da zona, xa que conectaban as cidades e portos máis importantes. Situábanse a 30&nbsp;km, por regra xeral, uns dos outros.

A palabra caravasar, ou na súa forma menos estendida "caravanserai", provén do persa *karawan saray*, composta por caravan (كاروان, que significa viaxeiros), e sarai (سرا, que significa hostal, refuxio ou pazo). De tódolos xeitos, tamén reciben o nome de *khan*.

## Descrición arquitectónica 
A arquitectura dun caravasar baséase nas regras xeométricas e no seu deseño empréganse un número limitado de elementos arquitectónicos definidos pola ríxida tradición. Aínda así estas pezas articúlanse, combínanse e multiplícanse de xeito que, a pesar de certa unidade estilística, cada caravasar presenta as súas propias particularidades.

Os caravasares, xeralmente, son edificios de planta cadrada ou rectangular que contan con soamente unha porta o suficientemente larga como para que, aberta de par en par, poidan acceder sen problemas bestas grandes ou moi cargadas, como por exemplo os camelos da Ruta da Seda. Este acceso conducía normalmente a un patio amplo que, case sempre, non tiña cuberta. Nas paredes interiores que arrodean o mencionado espazo sitúanse un número de recintos idénticos uns aos outros onde acomodar aos viaxeiros e aos seus servidores. Evidentemente, o espazo do caravasar contaba tamén con cortellos para os animais e almacéns para gardar de xeito seguro as mercadorías. Na maior parte das ocasións os caravasares, para lograr unha mellor protección do que agochaba no interior e persuadir aos posibles agresores, estaban fortificados.

Co tempo os caravasares fóronse sofisticando e ofrecendo novos luxos ou comodidades aos seus hóspedes. De tal xeito, moitos contaron con baños, casas do té e mesquitas. Co tempo tamén foi común que o patio se habilitase como espazo comercial, é dicir, unha auténtica praza na que se situaban postos para a compra de mercadorías necesarias para a viaxe e diferentes artigos.

## Notas
Yamdena

**Yamdena** (escrito *Jamdena* durante o período colonial neerlandés) é a maior das Illas Tanimbar nas Molucas provincia de Indonesia. Saumlaki é a capital, situada no extremo sur da illa.

A illa ten unha serie de outeiros boscosos ao longo da súa costa oriental, mentres que a súa costa occidental é máis baixa. Os bosques están habitados por Búfalo de auga salvaxes.

A lingua Yamdena fálase en e ao redor da illa. O cristianismo é a relixión maioritaria, pero o culto aos antepasados aínda se practica. A artesanía da illa inclúe a talla en madeira, ourivaría fina, e a teceduria Ikat.

Megálitos: Na vila de Sangliat Dol hai unha antiga escaleira que conduce a unha plataforma de pedra en forma de barco. 
Hai varias outras similares noutros sitios da illa, pero peor conservados.
TuS Düsseldorf

O **TuS Düsseldorf Nord** é un club deportivo da cidade de Düsseldorf, Renania do Norte-Westfalia (Alemaña).

O club foi fundado en 1904. A sección de maior éxito do club é a de hóckey a patíns, disciplina que se integrou no club en 1957. Actualmente o seu equipo feminino compite na 1 Bunsdesliga, a máxima competición do hóckey a patíns alemá.

## Palmarés
**Hóckey a patíns masculino**:
* **1 Bundesliga**: 1997
**Hóckey a patíns feminino**:
* **2 Bundesliga feminina**: 2001 e 2009.

## Outras seccións
Ademais do hóckey a patíns e a patinaxe, o club conta con múltiples seccións, tales coma o tenis, tenis de mesa, xadrez, ximnasia, voleibol, fútbol, tiro olímpico, Ju-Jitsu, hóckey de rúa e hóckey liña (Düsseldorf Flyers).

## Véxase tamén
### Ligazóns externas
*Sitio oficial
O Seixo, Soutullo, A Laracha

**O Seixo** é un lugar da parroquia de Soutullo no concello coruñés da Laracha na comarca de Bergantiños. Tiña 23 habitantes no ano 2009 segundo datos do Instituto Nacional de Estadística, dos cales eran 10 homes e 13 mulleres.

## Lugares e parroquias 
### Lugares de Soutullo 
### Parroquias da Laracha